CELEX: 22006D0139
Language: sk
Date: 2006-10-27 00:00:00
Title: Rozhodnutie Spoločného výboru EHP č. 139/2006 z  27. októbra 2006 , ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd

21.12.2006   
            
            
               SK
            
            
               Úradný vestník Európskej únie
            
            
               L 366/85
            
         
      ROZHODNUTIE SPOLOČNÉHO VÝBORU EHP
   
   č. 139/2006
   z 27. októbra 2006,
   ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 90/2004 z 8. júna 2004 (1).
            
         
               (2)
            
            
               Rozhodnutie spoločného výboru EHP č. 56/96 z 28. októbra 1996 (2) rozšírilo spoluprácu zmluvných strán dohody tak, že do protokolu 31 k dohode zahrnulo sieť Európskych služieb zamestnanosti (EURES).
            
         
               (3)
            
            
               Lichtenštajnsko si pôvodne vyhradilo právo zapojiť sa do siete EURES v závislosti od výsledkov spoločného preskúmania prechodných opatrení v oblasti voľného pohybu osôb podľa protokolu 15 k dohode.
            
         
               (4)
            
            
               Na základe tohto spoločného preskúmania sa prostredníctvom rozhodnutia Spoločného výboru EHP č. 191/1999 zo 17. decembra 1999 (3) zaviedli nové sektorové úpravy v prílohe V a prílohe VIII k dohode, pokiaľ ide o Lichtenštajnsko, ktoré obmedzujú usadenie sa v Lichtenštajnsku.
            
         
               (5)
            
            
               Výhrada, pokiaľ ide o zapojenie Lichtenštajnska do siete EURES, by sa nemala viac uplatňovať.
            
         
               (6)
            
            
               Protokol 31 k dohode by sa preto mal zmeniť a doplniť tak, aby sa Lichtenštajnsko mohlo do siete EURES zapojiť s účinnosťou od 1. januára 2007,
            
         ROZHODOL TAKTO:
   Článok 1
   Znenie článku 15 ods. 4 protokolu 31 k dohode sa nahrádza takto:
   
      
                  „4.
               
               
                  Odseky 1 až 3 uvedené vyššie sa na Lichtenštajnsko uplatňujú od 1. januára 2007.“
               
            
   Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (4).
   Uplatňuje sa od 1. januára 2007.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 27. októbra 2006.
      
         
            Za Spoločný výbor EHP
         
         
            predseda
         
         Oda Helen SLETNES
         
      
   
   
      (1)  Ú. v. EÚ L 349, 25.11.2004, s. 52.
   
      (2)  Ú. v. ES L 58, 27.2.1997, s. 50.
   
      (3)  Ú. v. ES L 74, 15.3.2001, s. 29.
   
      (4)  Nie sú uvedené žiadne ústavné požiadavky.